stanford-oval/wikipedia huggingface dataset:
הר וילבר (מונטנה)

ערך זה עוסק בהר ברכס לואיס במדינת מונטנה שבארצות הברית. אם התכוונתם למשמעות אחרת, ראו .
| --- | --- |

הר וילבר מתנשא מעל אגם סוויפטקרנט
 מידע כללי
 גובה:  9,326 רגל 
 מדינה:  ארצות הברית 
 מיקום:  מונטנה, ארצות הבריתארצות הברית
 רכס הרים:  רכס לואיס 
 קואורדינטות:  48°48′20″N 113°44′20″W﻿ / ﻿48.8056°N 113.739°W﻿ / 48.8056; -113.739
  (למפת מונטנה מוגדלת) הלנה בילינגס מיזולה גרייט פולס בוזמן ביוט קאליספל הפארק הלאומי גליישר קנדה איידהו ויומינג ד. ד ק ו ט ה  צ. ד ק ו ט ה הר וילבר(למפת מונטנה רגילה) הלנה בילינגס מיזולה גרייט פולס בוזמן ביוט קאליספל הפארק הלאומי גליישר קנדה איידהו ויומינג ד. ד ק ו ט ה  צ. ד ק ו ט ה הר וילבר(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הר וילבר(למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הר וילבר
 
משמאל לימין: הר גולד, נקודת גרינל והר וילבר. מבט מעל אגם סוויפטקרנט.
הר וילבר או הר וילבור (באנגלית: Mount Wilbur) הוא הר ברכס לואיס, במדינת מונטנה שבארצות הברית.
ההר ממוקם בשטח הפארק הלאומי גליישר.
גובהו של ההר 2,842 מטרים מעל פני הים; והוא ההר ה-99 בגובהו במונטנה.
צורתו של ההר פירמידלית, ולו שלושה מדרונות תלולים.
ההר מתנשא לגובה של 1,372 מטרים מעל פני אגם סוויפטקרנט.
ההר מהווה חלק מקו פרשת המים של אמריקה
היסטוריה > הטיפוס לפסגה

הטיפוס הראשון לפסגת ההר בוצע ב-20 באוגוסט 1923, על ידי נורמן קלייד (Norman Clyde).
הטיפוס הראשון לפסגה שנערך בחורף נערך בנובמבר 1969 על ידי ג'ים אנדרסון (Jim Anderson), פט קאליס (Pat Callis), יורג הופר (Jurg Hofer), מארק לויתן (Mark Levitan), ג'ים קנזלר (Jim Kanzler) ו-קפ פוגרב (Cep Pogrebe).
היסטוריה > מקור השם

שמו של ההר ניתן לו בשנת 1885 על ידי ג'י. בי. גרינל (G. B. Grinnell); גרינל היה אחד הפעילים שלחצו להקים את הפארק הלאומי גליישר.
ההר נקרא על שמו של אי. אר. וילבר (E. R. Wilbur), שותפו העסקי של גרינל בחברת הפרסום "פורסט אנד סטרים" (Forest and Stream Publishing Company).
לקריאה נוספת

• Aaron Theisen,
הערות שוליים

1 2 3 4  מידע גאוגרפי והיסטורי
↑  הרי מונטנה לפי גובהם
1 2 3 4 5 6  מידע היסטורי - מקור שמו של ההר
| אתרים בפארק הלאומי גליישר |
| --- | --- | --- |
| אזורים בפארק | מני גליישר |  |
| אתרי מורשת היסטוריים | דרך הולכים-אל-השמש • מלון מני גליישר |  |
| רכסי הרים | לואיס • ליווינגסטון |  |
| הרים | אלזוורת' • בראון • גולד • ג'קסון • גרינל (הר גרינל • נקודת גרינל) • וילבר • לוגן • סטימסון • סייה • פינצ'ו • צ'פמן • קליבלנד • רייזינג וולף |  |
| נהרות | ווטרטון |  |
| אגמים | גרינל • ווטרטון • טו מדיסן • מקדונלנד • סוויפטקרנט • פּריי |  |
| קרחונים | גרינל • הריסון • לוגן • סלמנדר • רד איגל |  |
| --- | --- |
בקרת זהויות :  NLI: 987007556748205171  LCCN: sh2003005641  VIAF: 315530547   WorldCat (עם VIAF): 315530547
גוסטבו צ'ארה

גוסטבו צ'ארה (בספרדית: Gustavo Chará; נולד ב-26 במרץ 1996 בקולומביה) הוא כדורגלן קולומביאני המשחק בעמדת הבלם בקבוצת הפועל עפולה מהליגה הלאומית.
קריירת מועדונים

צ'ארה גדל במחלקת הנוער של דפורטיבו קאלי, ובעונת 2017 ערך הופעה אחת במדי הקבוצה הבוגרת של המועדון במסגרת ליגת העל הקולומביאנית. בהמשך שיחק בטאורו מליגת העל הפנמית, ולאחר מכן חזר לדפורטיבו קאלי. בין השנים 2019–2020 שיחק בקבוצות אינדפנדיינטה סנטה פה ואתלטיקו בוקרמנגה מליגת העל הקולומביאנית, ולאחר מכן חזר לטאורו מליגת העל הפנמית.
ב-1 ביולי 2023 חתם צ'ארה במוסטה מליגת העל המלטזית. הוא ערך 22 הופעות ליגה במדי המועדון, בהן הבקיע שער אחד.
ב-9 ביולי 2024 חתם בהפועל עפולה מהליגה הלאומית.
הערות שוליים

↑  תומר חבז, ‏הבלם מתן לוי נמצא על סף חתימה בהפועל ר"ג, באתר ONE‏, 9 ביולי 2024
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גוסטבו צ'ארה".
הרס יצירתי

הרס יצירתי הוא מונח מתחום הכלכלה המתייחס לתהליך של חדשנות במוצרים ובתהליכים, כאשר יחידות ייצור חדשות מחליפות מערכות מיושנות.
את המונח, במשמעותו המודרנית, טבע הכלכלן האוסטרי ג'וזף שומפטר. בספרו Capitalism, Socialism & Democracy שפורסם בשנת 1942.
לפי שומפטר, ההרס היצירתי הוא המקור לצמיחה כלכלית.
בשנות התשעים, הרחיב הכלכלן קלייטון כריסטנסן את המושג "הרס יצירתי" עם תאוריית החדשנות המשבשת.
היסטוריה

כלכלנים מעטים התמקדו בדינמיות וביצרנות חסרות התקדים של המערכת הקפיטליסטית. למעשה, אחד מהמעטים שכתבו בהרחבה על נושא זה היה קרל מרקס, אשר שיבח את המערכת הקפיטליסטית, אותה כינה גם "הבורגנות", אך בה בעת התייחס בשלילה לתחרות העזה בין עסקים, אשר גורמת לעסקים מוצלחים להחליף עסקים פחות מוצלחים בתדירות גבוהה.
להבדיל ממרקס, התייחס שומפטר לעובדה זו כאל דבר חיובי. שומפטר טען שצמיחה כלכלית מגיעה בעיקר מחידושים ויוזמות אשר גורמים לקפיצות מדרגה בצמיחה.
פעולת התהליך

שומפטר טען כי היזם גורם להרס יצירתי בכך שהוא הורס בהתמדה את הדרכים המוכרות והמסורתיות בהן נעשו דברים. רעיונות, טכנולוגיות, מיומנויות וציוד קיימים הופכים בהתמדה למיושנים בגלל היוזמה. פעולה זו של הרס ויצירה היא, לדבריו, הגורם המניע את הקדמה ואת השיפור ברמת החיים עבור הכלל.
שומפטר טען כי הבעיה העיקרית עם תהליך ה"הרס היצירתי" שמחולל הקפיטליזם היא שהוא גורם ליצירתם של מתנגדים רבים החשים מאוימים בגלל השינויים הרבים.
במילים אחרות, פיתוח וקדמה מביאים עמם איכות חיים ושגשוג, אך לרוב הם מחוללים גם פיטורי עובדים וסגירת מפעלים, שהצורך בהם הסתיים עם התמורות והפיתוחים השונים.
תורת ההרס היצירתי מתייחסת לכלכלה כתהליך אורגני ודינמי, מה שעומד בניגוד מוחלט למודלים של כלכלה מסורתית. שיווי משקל כלכלי חדל להיות מטרתם של תהליכי שוק. במקומו דינמיקות רבות משתנות כל הזמן או מוחלפות בחדשנות ותחרות.
יזמים ועובדים בטכנולוגיות חדשות ייצרו בהכרח חוסר שיווי משקל ויבליטו הזדמנויות רווח חדשות. יצרנים ועובדים המחויבים לטכנולוגיה ישנה יותר, יהפכו להפסדיים עקב אי ההצלחה בתחרות על נתח שוק.
בעיני שומפטר, פיתוח כלכלי הוא תוצאה טבעית של כוחות פנימיים בשוק ונוצר על ידי ההזדמנות לחפש רווח.
השלכותיו והשפעותיו של ההרס היצירתי

בתהליך ההרס היצירתי, משנות חברות חופשיות סדרים כלכליים ותעשייתיים ומתאימות עצמן לצרכים וליכולות של חבריהן. כפי שמשתמע מהמילה "הרס", התהליך גורם בהכרח להיווצרותם של "מפסידים" ו"מנצחים". עוד בתקופת המהפכה התעשייתית בבריטניה, בין הנפגעים היו אותם עובדים שהמכונות נישלו מפרנסתם (תנועת הלודיטים).
השלכותיו והשפעותיו של ההרס היצירתי > בחקלאות

ענף החקלאות בראשית המאה ה-21 מסוגל לייצר מזון לכ־7 מיליארד בני אדם באמצעות 2% בלבד מכח העבודה, אולם לפני 150 שנה נזקקו החקלאים ליותר מ־40% מכח העבודה על מנת לייצר מספיק מזון לאוכלוסיית העולם שהייתה אז קטנה בהרבה. פיטורי הענק בענף החקלאות, שהתרחשו עם התפתחות האמצעים והיכולות, הובילו להקצאת עובדים יעילה יותר בתעשיות חדשות ומתפתחות, אשר נזקקו לידיים מיומנות והיו מוכנות לשלם משכורות גבוהות בהרבה משקיבלו בעבודתם בחקלאות. התעשיות הללו הצעידו את האנושות קדימה, אך גם הן חוו בהמשך התייעלות ופיטורים המוניים – עד לשלב הבא של הקדמה האנושית.
השלכותיו והשפעותיו של ההרס היצירתי > בתעשייה

בספרם Creative Destruction- why companies that are built to last, underperform the market- and how to successfully transform them, משווים ריצ'רד פוסטר ושרה קפלן בין חברות תעשייתיות לשוק ההון. לדבריהם, ניתן לראות פער ניכר בביצועים לאורך זמן. הסיבה העיקרית היא בדרך בה הם מאפשרים את תהליכי ההרס היצירתי, מנהלים אותם ושולטים בהם.
חברות נבנות על הנחת ההמשכיות. שוקי ההון נבנים על ההנחה ההפוכה - הנחת אי ההמשכיות. המיקוד שלהם הוא על יצירה והרס. השוק מעודד יצירה מהירה ונרחבת ומכאן התעשרות גדולה יותר. חברות מצוינות מצליחות לשרוד, אך אינן יכולות להרוויח בטווח הרחוק. הסיבה לכך היא בקרת תהליכים: התהליכים שעוזרים להן לשרוד, הם גם אלה שמונעים מהם את הצורך בשינוי.
במאמרה, Three key ways for companies to succeed in the Fourth Industrial Revolution, מציינת מיקי טסוסאקה שהחברות המצליחות ביותר הן אלה שחוקרות הזדמנויות עתידיות ולא אלה שמישמות מודלים עסקיים קיימים. ה"חוקרים" (Explorers) גדלים מהר יותר ויהיו בעלי ערך גבוה יותר מהמישמים (Exploiters). על מנת להצליח בכך, לדברי טסוסאקה, נדרשים מנהיגים אשר יאפשרו הרס יצירתי בתוך החברה וזאת על מנת לא להיות קורבן שלו.
ראו גם

יזמות
חדשנות משבשת
לקריאה נוספת

Capitalism, Socialism& Democracy- Josef A. Schumpeter
הערות שוליים

↑  Capitalism, Socialism & Democracy- Josef A. Schumpeter
↑  Creative Destruction- why companies that are built to last, underperform the market- and how to successfully transform them
| --- | --- |
בקרת זהויות :  BnF: cb169701964 (data)  NKC: ph1041603
ברנרד ס. גארט

אין תמונה חופשית
ברנרד ס. גארט האב (19 בספטמבר 1925 - 9 בספטמבר 1999) היה איש עסקים, משקיע ובנקאי אפרו-אמריקני. היה האדם השחור הראשון בארצות הברית שהחזיק בבעלותו בנק.
ראשית חייו וחינוך

גארט נולד בויליס, שבטקסס. הוא סיים כיתה י"א ביוסטון, טקסס ונשא לאשתו הראשונה את יוניס. נולד להם בן, ברנרד גארט הבן.
קריירה

גארט התחיל וניהל עסק בתחום הניקיון בטקסס. בשנת 1945 המשפחה עברה לקליפורניה ושם גארט הקים עסק אחר בתחום הניקיון ועסק לאיסוף נייר.
כשגארט רצה לקנות בניין דירות בשכונה לבנה בלוס אנג'לס, הוא ביצע עסקה עם הבעלים, מר בארקר, אשר יחד עם בנק הלווה לגארט כסף לשיפוץ יחידות הדיור. גארט הצליח להשכיר את היחידות לתושבים שחורים ולהחזיר את ההלוואות. הוא ובארקר הקימו שותפות בהשקעה בנדל"ן.
בשנת 1954 היה גארט שווה 1.5 מיליון דולר. הוא הציע עסקה לג'ו מוריס, בעלים שחורים של שני מועדוני לילה, לרכוש את תאגיד בניין הבנקאים, הנחשב לבניין הגבוה ביותר בלוס אנג'לס. הם הצליחו בכך שהעסיקו גברים לבנים להיות הפנים של המיזם שלהם ונראה שהם אלה שניהלו את פעילותם בעוד שלמעשה גארט ומוריס היו הבעלים והמפעילים בפועל של הנכסים.
עם מוריס המשיך גארט לרכוש שני בנקים בטקסס. סיפורם הפך לסרט ששודר בשנת 2020, הבנקאי. הסרט מתעד כיצד שניהם תרמו לשבירת מחסומי הצבע בענפי הנדל"ן והבנקאות, להקל על שילוב שכונות ולאפשר לאפרו-אמריקאים לממן בתים ועסקים, הזדמנויות שנמנעו מהם בשל הגזענות השלטת ונוהלי בנקאות בארצות הברית של אותה תקופה.
הערות שוליים

↑  BillionGraves (BillionGraves.com. retrieved May 9, 2020)
1 2  The Black Businessman Who Built an Empire Despite Jim Crow Oppression (History.com. March 20, 2020)
↑  Bernard Garrett Sr. Wiki, Age, Wife, Biography, Family & Facts (Dreshare)
ברנרד לויד

| --- | --- |
אין תמונה חופשית
 לידה:  30 בינואר 1934 ניופורט, הממלכה המאוחדת 
 פטירה:  12 בדצמבר 2018 (בגיל 84) 
 מדינה:  הממלכה המאוחדת 
 מקום לימודים:  האקדמיה המלכותית לאמנות הדרמה (1961)  אוניברסיטת קיל 
 פרופיל ב-IMDb
 
ברנרד לויד (באנגלית: Bernard Lloyd;‏ 30 בינואר 1934 – 12 בדצמבר 2018) היה שחקן ולשי שנודע מהופעותיו בטלוויזיה.
ביוגרפיה

לויד נולד בניופורט שבוויילס. הוא למד באקדמיה המלכותית לאמנות הדרמה והופיע עם הלהקה השייקספירית המלכותית.
תפקידו הידוע ביותר היה בדמות הנוסע, בסרט הטלוויזיה "The Signalman" בכיכובו של דנהולם אליוט, המבוסס על סיפור קצר באותו שם מאת צ'ארלס דיקנס, ששודר במסגרת "סיפורי רוחות לחג המולד" בשנת 1976.
ב-1975 שיחק לויד בתפקיד ויליאם הולמן האנט בדרמה "The Love School" אודות האחווה הפרה-רפאליטית.
ב-1965 החל לויד להופיע בטלוויזיה בסדרה "Redcap". לויד שיחק בדרמה "Hitler's SS: Portrait in Evil", בפרק בסדרה "המפקח מורס", ובסדרה "פוארו". ב-1999 גילם את דמותו של ג'ייקוב מרלי בסרט "מזמור חג המולד". ב-2009 שיחק בתפקיד הארכיבישוף בסרט הקולנוע "ויקטוריה הצעירה".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1964 |  | The Barnstormers | אדי | סדרת טלוויזיה (2 פרקים) |
| 1965 |  | Emergency-Ward 10 | ניקולס גיררד | סדרת טלוויזיה (10 פרקים) |
| 1966 |  | A Farewell to Arms | קצין משטרה | בפרק "Like Saying Goodbye to a Statue" |
| 1966 | מר ג'ון ג'ורוקס | Mr. John Jorrocks | צ'ארלי סטובס | סדרת טלוויזיה (6 פרקים) |
| 1967 |  | No Hiding Place | ווליס | בפרק "A Through and Through with Powder" |
| 1967 |  | Mickey Dunne | ברונו לומברדי | בפרק "Are there any more at Home like You?" |
| 1967 |  | ITV Playhouse | ברנרד | בפרק "They Said 'Let's Live Together'" |
| 1975 |  | The Love School | הולמן האנט | סדרת טלוויזיה (3 פרקים) |
| 1975 |  | Softly Softly: Task Force | פורדהאם | בפרק "Feedback" |
| 1976 |  | The Signalman | הנוסע | סרט טלוויזיה קצר |
| 1976 |  | Crown Court | ג'ורג' פנרוז QC | בפרק "A World of Difference" |
| 1978 |  | A Woman's Place? | ד"ר קופר | בפרק "Jean" |
| 1979 |  | The Deep Concern | וין לויד | סדרת טלוויזיה (6 פרקים) |
| 1984 |  | The Glory Boys | מייג'ור | מיני-סדרה |
| 1985 |  | Hitler's S.S.: Portrait in Evil | ספ דיטריך | סרט טלוויזיה |
| 1985–1986 |  | Lytton's Diary | הנרי פילד | סדרת טלוויזיה (12 פרקים) |
| 1988 |  | Bust | ארני שילדס | בפרק "Cleaning Up" |
| 1989 | המפקח מורס | Inspector Morse | פרופסור אדוארד אולמן | בפרק "Ghost in the Machine" |
| 1990 |  | Screen Two | פרופסור מקפול | בפרק "The Man from the Pru" |
| 1992 |  | A Dangerous Man: Lawrence After Arabia | לויד ג'ורג' | סרט טלוויזיה |
| 1995 | פוארו | Poirot | מר אנדיקוט | בפרק "Hickory Dickory Dock" |
| 1997 |  | Food for Ravens | סר דן דייוויס | סרט טלוויזיה |
| 1997 | מקאלום | McCallum | לואיס היל | בפרק "City of the Dead" |
| 1998 | קורוניישן סטריט | Coronation Street |  | סדרת טלוויזיה (פרק אחד) |
| 1999 | מזמור חג המולד | A Christmas Carol | רוחו של מרלי | סרט טלוויזיה |
| 2008 | חדר מיון | Casualty | ג'ו גראגטי | מזמור חג המולד (סרט, 1999) |
| 2009 | משפט ועונש | Trial & Retribution | פופס גילברט | בפרק "Ghost Train" |
| 2009 | ויקטוריה הצעירה | The Young Victoria | הארכיבישוף מקנטרברי |  |
| 2010 | המפקח לואיס | Inspector Lewis | טד טמפל | בפרק "Dark Matter" |
| 2011 | רציחות במידסומר | Midsomer Murders | ביירון סטריט | בפרק "The Night of the Stag" |
הערות שוליים

↑  "Bernard Lloyd". South Wales Argus (באנגלית).
1 2  "Bernard Lloyd". IMDb.
↑  "The Signalman". www.bbc.co.uk.
| --- | --- |
בקרת זהויות :  BnF: cb16933044h (data)  GND: 1018425802  LCCN: no2011036899  VIAF: 221808023   WorldCat (עם VIAF): 221808023
גביע דייוויס 1905

| --- | --- |
 ענף:  טניס 
 תקופת התחרות:  13 ביולי 1905 – 24 ביולי 1905 (12 ימים) 
 מספר תחרות:  5 
 מספר מתמודדים:  6 
 עיר מארחת:  The Queen's Club 
 → גביע דייוויס 1904 גביע דייוויס 1906 ← 
 
אתגר הטניס הבינלאומי 1905 (באנגלית: 1905 International Lawn Tennis Challenge) הייתה התחרות החמישית במניין של מה שנודע היום כ"גביע דייוויס".
מחזיקי הגביע היו הבריטים והם אירחו את התחרות. לראשונה לתחרות נרשמו מספר גדול יותר של נבחרות, מה שגרם ליצירת שלב המוקדמות לפני הגעה לזכות להתמודד מול מחזיקת הגביע. לתחרות נרשמו ארצות הברית, צרפת, אוסטריה, בלגיה וקבוצה משותפת של אוסטרליה-ניו זילנד (אוסטרלאסיה). בעקבות מחלת שחקן מהנבחרת הבלגית הנבחרת לא השתתפה בסופו של דבר בתחרות. השלבים המוקדמים נערכו ב-13–19 ביולי במגרשי מועדון ספורט בלונדון. נבחרת גביע דייוויס של ארצות הברית ניצחה תחילה את נבחרת צרפת ולאחר מכן את נבחרת אוסטרלאסיה עם תוצאה 5:0 ובכך זכתה במוקדמות.
משחק על התואר נערך ב-21–24 ביולי וימבלדון. הבריטים ניצחו עם תוצאה 5:0 וזכו בגביע בפעם השלישית ברציפות.
משחק הגמר

| בריטניה   בריטניה   5 | בריטניה   בריטניה   5 | וימבלדון, בריטניה   21-24 ביולי 1905  דשא | וימבלדון, בריטניה   21-24 ביולי 1905  דשא | ארצות הברית   ארצות הברית    0 | ארצות הברית   ארצות הברית    0 | ארצות הברית   ארצות הברית    0 | ארצות הברית   ארצות הברית    0 |  |
| --- | --- | --- | --- | --- | --- | --- | --- | --- |
| . | . | . | 1 | 2 | 3 | 4 | 5 |  |
| 1 | בריטניה | לורנס דוהרטי | 7 | 4 | 6 | 6 | 6 |  |
| 1 | ארצות הברית | הולקאם וורד | 9 | 6 | 1 | 2 | 0 |  |
| 2 | בריטניה | סידני סמית' | 6 | 6 | 5 | 6 |  |  |
| 2 | ארצות הברית | ויליאם לרנד | 4 | 4 | 7 | 4 |  |  |
| 3 | בריטניה | לורנס דוהרטי/רג'ינלד דוהרטי | 8 | 6 | 6 | 4 | 8 |  |
| 3 | ארצות הברית | הולקאם וורד/בילס רייט | 10 | 2 | 2 | 6 | 6 |  |
| 4 | בריטניה | לורנס דוהרטי | 6 | 2 | 6 | 6 | 6 |  |
| 4 | ארצות הברית | ויליאם לרנד | 4 | 6 | 8 | 4 | 2 |  |
| 5 | בריטניה | סידני סמית' | 6 | 6 | 6 |  |  |  |
| 5 | ארצות הברית | ויליאם קלות'ייר | 1 | 4 | 3 |  |  |  |
גוסטבו קוורטן

| --- | --- |

 לידה:  10 בספטמבר 1976 (בן 48) פלוריאנופוליס, ברזיל
 מדינה:  ברזיל ברזיל
 מקום מגורים:  פלוריאנופוליס, ברזיל
 מספר צאצאים:  2 
 גובה:  1.90 מטר
 יד חובטת:  ימין (חבטת גב היד ביד אחת)
 פעילות כמקצוען:  2008-1995 – 25 במאי 2008 
 סה"כ פרסים שצבר:  14,807,000 דולר אמריקאי 
 יחידים
 מאזן קריירה:  358–195 
 דירוג שיא:  1 (20 בדצמבר 2000)
 זכיות בטורנירים:  20
 זוגות
 מאזן קריירה:  108–95 
 דירוג שיא:  38 (13 באוקטובר 1997)
 זכיות בטורנירים:  8
 שיאי גראנד סלאם
 זכיות 3
 אליפות אוסטרליה הפתוחה:  סיבוב שלישי (2004)
 אליפות צרפת הפתוחה:  זכייה (1997, 2000, 2001)
 וימבלדון:  רבע גמר (1999)
 אליפות ארצות הברית הפתוחה:  רבע גמר (1999, 2001)
 
גוסטבו "גוגה" קוורטן (בפורטוגזית: Gustavo "Guga" Kuerten; נולד ב-10 בספטמבר 1976) הוא טניסאי עבר ברזילאי. דורג במקום הראשון בעולם בטניס, במשך 43 שבועות (זמן מצטבר), מקום 13 בכל הזמנים (2013).
קריירה

קוורטן הצטיין כששיחק במגרש חימר.
במהלך קריירת הטניס שלו, זכה קוורטן ב-20 תארים ביחידים ו-8 תארים בזוגות, מהם 3 תארים ביחידים בטורנירי גראנד סלאם כולם באליפות צרפת הפתוחה (1997, 2000 ו-2001). נוסף על כך הוא זכה באליפות סבב המאסטרס העולמי (1999).
באולימפיאדת סידני (2000) הגיע קוורטן לשלב רבע הגמר.
בשנת 2012 זכה קוורטן להיכלל בהיכל התהילה הבינלאומי לטניס.
הערות שוליים

↑  גוסטבו קוורטן באתר היכל התהילה הבינלאומי בטניס
| --- | --- |
בקרת זהויות :  BnF: cb169711800 (data)  GND: 1062822854  ISNI: 0000 0000 4441 250X  LCCN: no2003045841  SUDOC: 190388978  VIAF: 61232020   WorldCat (עם VIAF): 61232020 
ערך זה הוא קצרמרבנושא טניס. אתם מוזמנים לתרום לוויקיפדיה ו.
גביע דייוויס 1904

| --- | --- |
 ענף:  טניס 
 תקופת התחרות:  27 ביוני 1904 – 5 ביולי 1904 (9 ימים) 
 מספר תחרות:  4 
 → גביע דייוויס 1903 גביע דייוויס 1905 ← 
 
אתגר הטניס הבינלאומי 1904 (באנגלית: 1904 International Lawn Tennis Challenge) הייתה התחרות הרביעית במניין של מה שנודע היום כ"גביע דייוויס".
בפעם ראשונה התחרות נערכה מחוץ לגבולות ארצות הברית. מחזיקי הגביע היו הבריטים והם ערכו את התחרות. למרות התיאום המוקדם, נבחרת גביע דייוויס של ארצות הברית לא התייצבה. על הזכות לשחק מול מחזיקי הגביע התמודדו נבחרות בלגיה וצרפת. המשחקים נערכו במגרשי וימבלדון בצמוד לאליפות וימבלדון 1904.
במשחק שנערך בין 27-29 ביוני בלגיה ניצחה את צרפת עם תוצאה 3:2 והחלה להתארגן למשחק מול מחזיקת הגביע. בנוסף לאחים דוהרטי, נבחרת בריטניה כללה את פרנק ריסלי.
הבריטים זכו בכל המשחקים וזכו בגביע בפעם השנייה ברציפות.
תוצאות

| בריטניה   בריטניה   5 | בריטניה   בריטניה   5 | וימבלדון, בריטניה   27 ביוני-5 ביולי 1904  דשא | וימבלדון, בריטניה   27 ביוני-5 ביולי 1904  דשא | בלגיה   בלגיה    0 | בלגיה   בלגיה    0 | בלגיה   בלגיה    0 | בלגיה   בלגיה    0 |  |
| --- | --- | --- | --- | --- | --- | --- | --- | --- |
| . | . | . | 1 | 2 | 3 | 4 | 5 |  |
| 1 | בריטניה | פרנק ריסלי | 6 | 6 | 6 |  |  |  |
| 1 | בלגיה | ויליאם לה מר דה וארזה | 1 | 4 | 2 |  |  |  |
| 2 | בריטניה | לורנס דוהרטי | 6 | 6 | 6 |  |  |  |
| 2 | בלגיה | פול דה בורמן | 4 | 1 | 1 |  |  |  |
| 3 | בריטניה | לורנס דוהרטי/רג'ינלד דוהרטי | 6 | 6 | 6 |  |  |  |
| 3 | בלגיה | פול דה בורמן/ויליאם לה מר דה וארזה | 0 | 1 | 3 |  |  |  |
| 4 | בריטניה | לורנס דוהרטי |  |  |  |  |  |  |
| 4 | בלגיה | ויליאם לה מר דה וארזה |  |  |  |  |  |  |
| 5 | בריטניה | פרנק ריסלי | 4 | 6 | 8 | 7 |  |  |
| 5 | בלגיה | פול דה בורמן | 6 | 2 | 6 | 5 |  |  |
הערה: על המשחק הרביעי לבריטים הוענק ניצחון טכני
גביע דייוויס 1906

| --- | --- |
 ענף:  טניס 
 תקופת התחרות:  7 ביוני 1906 – 18 ביוני 1906 (12 ימים) 
 מספר תחרות:  6 
 מספר מתמודדים:  5 
 עיר מארחת:  רודני פארייד 
 → גביע דייוויס 1905 גביע דייוויס 1907 ← 
 
אתגר הטניס הבינלאומי 1906 (באנגלית: 1906 International Lawn Tennis Challenge) הייתה התחרות השישית במניין של מה שנודע היום כ"גביע דייוויס".
מחזיקי הגביע היו הבריטים והם אירחו את התחרות. לתחרות נרשמו ארצות הברית, צרפת, אוסטריה וקבוצה משותפת של אוסטרליה-ניו זילנד (אוסטרלאסיה). מעשית הגיעו רק נבחרת גביע דייוויס של ארצות הברית ואוסטרלאסיה. המשחק בין הקבוצות נערך בניופורט, ויילס ב-7-9 ביוני. האמריקאים ניצחו עם התוצאה 2:3.
משחק על התואר נערך ב-15-18 ביוני בווימבלדון. הבריטים ניצחו עם תוצאה 5:0 וזכו בגביע בפעם הרביעית ברציפות.
משחק הגמר

| בריטניה   בריטניה   5 | בריטניה   בריטניה   5 | וימבלדון, בריטניה   15-18 ביוני 1906  דשא | וימבלדון, בריטניה   15-18 ביוני 1906  דשא | ארצות הברית   ארצות הברית    0 | ארצות הברית   ארצות הברית    0 | ארצות הברית   ארצות הברית    0 | ארצות הברית   ארצות הברית    0 |
| --- | --- | --- | --- | --- | --- | --- | --- |
| . | . | . | 1 | 2 | 3 | 4 | 5 |
| 1 | בריטניה | סידני סמית' | 6 | 6 | 6 |  |  |
| 1 | ארצות הברית | ריימונד ליטל | 4 | 4 | 1 |  |  |
| 2 | בריטניה | לורנס דוהרטי | 6 | 8 | 6 |  |  |
| 2 | ארצות הברית | הולקאם וורד | 2 | 6 | 3 |  |  |
| 3 | בריטניה | לורנס דוהרטי/רג'ינלד דוהרטי | 3 | 11 | 9 | 6 |  |
| 3 | ארצות הברית | ריימונד ליטל/הולקאם וורד | 6 | 9 | 7 | 1 |  |
| 4 | בריטניה | סידני סמית' | 6 | 6 | 6 |  |  |
| 4 | ארצות הברית | הולקאם וורד | 1 | 0 | 4 |  |  |
| 5 | בריטניה | לורנס דוהרטי | 3 | 6 | 6 | 6 | 6 |
| 5 | ארצות הברית | ויליאם קלות'ייר | 6 | 3 | 8 | 1 | 3 |
ג'יימס וייטלאו המילטון

| --- | --- |

 לידה:  26 בנובמבר 1860 גלאזגו, הממלכה המאוחדת של בריטניה הגדולה ואירלנד 
 פטירה:  1932 (בגיל 71 בערך) גלאזגו, הממלכה המאוחדת 
 
ג'יימס ויסלו המילטון (באנגלית: James Whitelaw Hamilton;‏ 26 בנובמבר 1860 – 1932) היה אמן סקוטי, חבר באסכולת גלאזגו ("הנערים של גלאזגו"), באקדמיה המלכותית הסקוטית ובמועדון האמנות האנגלית החדשה.
קריירה

המילטון נולד בגלאזגו, שם למד לפני שעבר לפריז, שם הפך לתלמיד של אימה מור ושל פסקל דגנן-בוברט. כשחזר לסקוטלנד ב-1884, הוא בילה בקוקבורנספת' עם "נערי גלאזגו" לעתיד ג'יימס גאת'רי, ג'וזף קרוהול וארתור מלוויל. בשנת 1887 הוא נבחר לחבר במועדון האמנות האנגלית החדש, והציג בתערוכות השנתיות שלהם בלונדון. הוא גם הופיע בקביעות עם מכון גלאזגו לאמנויות יפות, שבו היה מזכיר הכבוד במשך שנים רבות. הוא הפך ל"מקורב" של האקדמיה המלכותית הסקוטית, ב-1911, ול"אקדמאי מן המניין" ב-1922. הוא גם היה חבר באגודה הסקוטית המלכותית של ציירים בצבעי מים (RSW).
בשנת 1897 זכה המילטון במדליית זהב בתערוכת מינכן הבינלאומית, שהובילה לכמה הזמנות מעבר לים, כולל אחת מויטוריו אמנואלה השלישיי מאיטליה, שמינה אותו לקצין במסדר הכתר של איטליה בשנת 1901. אחותו, מרגרט המילטון. היה גם אמנית.
בשנת 1900 ארגן סוחר האמנות אלכסנדר ריד תערוכת יחיד עבור המילטון בגלריה שלו ברחוב סנט וינסנט 124 במרכז גלאזגו.
עבודתו של המילטון הוצגה בביתן הבריטי בביאנלה בוונציה בכל שמונה הביאנלות בין 1897 ל-1910. ב-1897, 1899 ו-1901 הוא היה חלק ממדור האמנים הסקוטים בתערוכה.
גלריה

המגדלור
הגאות בחוף
בקר במרעה
הערות שוליים

↑  "James Whitelaw Hamilton – RSA Scottish Art". educationscotland.gov.uk. Archived from the original
↑  "The Arts – James Whitelaw Hamilton RSA – Heroes Centre". heroescentre.co.uk. Retrieved 5 August 2015.
↑  Alexander Reid in Context, Frances Fowle,_vol1
↑  British Council. "British Council − British Pavilion in Venice". britishcouncil.org. Archived from the original
| --- | --- |
בקרת זהויות :  GND: 1041760256  ISNI: 0000 0000 6703 5321  LCCN: nr92028246  RKD: 35662  ULAN: 500022410  VIAF: 7255642   WorldCat (עם VIAF): 7255642
גביע דייוויס 1903

| --- | --- |
 ענף:  טניס 
 תקופת התחרות:  4 באוגוסט 1903 – 8 באוגוסט 1903 (5 ימים) 
 מספר תחרות:  3 
 עיר מארחת:  Longwood Cricket Club 
 → גביע דייוויס 1902 גביע דייוויס 1904 ← 
 
אתגר הטניס הבינלאומי 1903 (באנגלית: 1903 International Lawn Tennis Challenge) הייתה התחרות השלישית במניין של מה שנודע היום כ"גביע דייוויס".
בשנת 1903 נבחרת בריטניה הגיעה לארצות הברית בפעם השלישית במטרה להתמודד על הזכייה בגביע. הפעם הנבחרת כללה רק את האחים רג'ינלד דוהרטי ולורנס דוהרטי שהיו הטניסאים הבריטים החזקים בתקופה זו. בנבחרת גביע דייוויס של ארצות הברית רק ויליאם לרנד שהיה מנצח אליפות ארצות הברית הפתוחה בשנים 1901-1902 היה שותף לזכייה בשנה הקודמת.
לאחר שהאמריקאים זכו בניצחון טכני במשחק הראשון הם הפסידו ביתר המשחקים. בכך נבחרת בריטניה זכתה בגביע בפעם הראשונה.
תוצאות

| ארצות הברית   ארצות הברית   1 | ארצות הברית   ארצות הברית   1 | מועדון קריקט בבוסטון, ארצות הברית   4-8 באוגוסט 1903  דשא | מועדון קריקט בבוסטון, ארצות הברית   4-8 באוגוסט 1903  דשא | בריטניה   בריטניה    4 | בריטניה   בריטניה    4 | בריטניה   בריטניה    4 | בריטניה   בריטניה    4 |
| --- | --- | --- | --- | --- | --- | --- | --- |
| . | . | . | 1 | 2 | 3 | 4 | 5 |
| 1 | ארצות הברית | ויליאם לרנד |  |  |  |  |  |
| 1 | בריטניה | רג'ינלד דוהרטי |  |  |  |  |  |
| 2 | ארצות הברית | רוברט רן | 0 | 3 | 4 |  |  |
| 2 | בריטניה | לורנס דוהרטי | 6 | 6 | 6 |  |  |
| 3 | ארצות הברית | ג'ורג' רן/רוברט רן | 5 | 7 | 6 | 4 |  |
| 3 | בריטניה | לורנס דוהרטי/רג'ינלד דוהרטי | 7 | 9  | 2 | 6 |  |
| 4 | ארצות הברית | ויליאם לרנד | 3 | 8 | 0 | 6 | 5 |
| 4 | בריטניה | לורנס דוהרטי | 6 | 6 | 6 | 2 | 7 |
| 5 | ארצות הברית | רוברט רן | 4 | 6 | 3 | 8 | 4 |
| 5 | בריטניה | רג'ינלד דוהרטי | 6 | 3 | 6 | 6 | 6 |